Document ID: 31991R1365

ΚΑΝΟΝΙΣΜΟΣ ( ΕΟΚ ) αριθ . 1365/91 ΤΗΣ ΕΠΙΤΡΟΠΗΣ της 24ης Μαΐου 1991 περί προσδιορισμού της καταγωγής του χνουδιού από σπόρους βαμβακιού, των εμποτισμένων πιλημάτων και των μη υφασμένων υφασμάτων, των ενδυμάτων από δέρμα, των υποδημάτων και των βραχιολιών ρολογιών από ύφασμα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 1056/91 της Επιτροπής ( 2 ), και ιδίως το άρθρο 15,
Εκτιμώντας :
ότι η κατάταξη των εμπορευμάτων που περιγράφονται στους ακόλουθους κανονισμούς γίνεται με βάση την ονοματολογία του κοινού δασμολογίου, η οποία βασίζεται στην ονοματολογία του συμβουλίου τελωνειακής συνεργασίας :
1 . κανονισμός ( ΕΟΚ ) αριθ . 1039/71 της Επιτροπής της 24ης Μαΐου 1971 περί του καθορισμού της καταγωγής ορισμένων υφαντουργικών προϊόντων ( 3 ), όπως τροποποιήθηκε από τον κανονισμό ( ΕΟΚ) αριθ . 749/78 ( 4 )-
2 . κανονισμός ( ΕΟΚ ) αριθ . 1480/77 της Επιτροπής της 24ης Ιουνίου 1977 όσον αφορά τον καθορισμό της καταγωγής ορισμένων ειδών πλεκτικής, ορισμένων ενδυμάτων και υποδημάτων ( 5 ), όπως τροποποιήθηκε από τον κανονισμό ( ΕΟΚ ) αριθ . 749/78 -
3 . κανονισμός ( ΕΟΚ ) αριθ . 749/78 της Επιτροπής της 10ης Απριλίου 1978 περί καθορισμού της καταγωγής των υφαντουργικών προϊόντων των κεφαλαίων 51 και 53 έως 62 του κοινού δασμολογίου, όπως τροποποιήθηκε από τον κανονισμό ( ΕΟΚ ) αριθ . 2747/79 ( 6 ).
ότι η ονοματολογία του συμβουλίου τελωνειακής συνεργασίας έχει αντικατασταθεί από το εναρμονισμένο σύστημα περιγραφής και κωδικοποίησης των εμπορευμάτων, το οποίο εφαμόζεται στην Κοινότητα μέσω της συνδυασμένης ονοματολογίας - ότι η κατάταξη των εμπορευμάτων στα οποία γίνεται αναφορά στους κανονισμούς ( ΕΟΚ ) αριθ . 1039/71, ( ΕΟΚ ) αριθ . 1480/77 και ( ΕΟΚ ) αριθ . 749/78 έχει προσαρμοστεί στη συνδυασμένη ονοματολογία με τον κανονισμό ( ΕΟΚ ) αριθ. 1364/91 της Επιτροπής ( 1 ) όσον αφορά τα προϊόντα που υπάγονται στο τμήμα ΧΙ της εν λόγω ονοματολογίας - ότι είναι αναγκαία η προσαρμογή της κατάταξης των προϊόντων που αναφέρονται στους εν λόγω τρεις κανονισμούς και υπάγονται σε άλλα τμήματα της συνδυασμένης ονοματολογίας, πλην του τμήματος ΧΙ -
ότι οι προαναφερθείσες προσαρμογές στη συνδυασμένη ονοματολογία συνιστούν απλές τεχνικές προσαρμογές, που δεν επιφέρουν τροποποιήσεις όσον αφορά το πεδίο εφαρμογής των κανόνων που έχουν θεσπισθεί προηγουμένως,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Τα προϊόντα που περιγράφονται στη στήλη 2 του πίνακα του παραρτήματος έχουν ως χώρα καταγωγής τη χώρα στην οποία πραγματοποιήθηκαν οι εργασίες που αναφέρονται στη στήλη 3 . Άρθρο 2
Με τον όρο "αξία", όπως εμφαίνεται στο παράρτημα, νοείται, η δασμολογητέα αξία κατά την εισαγωγή των πρώτων υλών που χρησιμοποιούνται και δεν είναι καταγωγής της χώρας ή, εάν αυτή δεν είναι γνωστή και δεν είναι δυνατόν να εξακριβωθεί, η πρώτη τιμή που είναι δυνατόν να διαπιστωθεί για παρόμειες ύλες στη χώρα μεταποίησης . Με τον όρο "τιμή εκ του εργοστασίου", όπως εμφαίνεται στο παράρτημα, νοείται η τιμή εκ του εργοστασίου του παραγομένου προϊόντος, μετά την αφαίρεση όλων των επιστραφέντων ή επιστρεπτέων κατά την εξαγωγή εσωτερικών φόρων . Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 24 Μαΐου 1991 .

Labels: 3
1